ค่านิยมของสำนักงานปลัดกระทรวงการพัฒนาสังคมและความมั่นคงของมนุษย์
จิตมุ่งบริการ  ประสานภาคี  มีจริยธรรม  นำการพัฒนาสังคม

- จิตมุ่งบริการ  หมายถึง บุคลากรของ สป.พม.  ให้บริการแก่ทุกคนที่มาติดต่อด้วยความเต็มใจ ยิ้มแย้มแจ่มใส มีใจในการให้บริการด้วยกัลยาณมิตร มีการประสานสัมพันธ์กันในองค์กร พร้อมใจบริการเพื่อความพึงพอใจผู้ใช้บริการ 
- ประสานภาคี  หมายถึง บุคลากรของ สป.พม. ปฏิบัติหน้าที่โดยการประสานงานกับทุกภาคส่วนด้วยความมุ่งมั่น จริงใจและบูรณาการการปฏิบัติงานโดยยึดถือประโยชน์ของประเทศชาติและประชาชนเป็นหลัก  
- มีจริยธรรม  หมายถึง บุคลากรของ สป.พม. ปฏิบัติหน้าที่โดยยึดหลัก ความยุติธรรม       ความถูกต้อง  มีหลักธรรม มีคุณธรรม ในการปฏิบัติงาน  ประพฤติปฏิบัติตนโดยยึดหลักศีลธรรมและหลักปฏิบัติตาม คำสอนของแต่ละศาสนา และนำมายึดถือปฏิบัติทั้งในด้านการชีวิตการทำงานและชีวิตส่วนตัว 
- นำการพัฒนาสังคม  หมายถึง บุคลากรของ สป.พม. ต้องเรียนรู้และพัฒนาตนเองอย่างต่อเนื่อง  เพื่อให้มีทักษะโดดเด่น สะท้อนความเป็นผู้นำในด้านการพัฒนาสังคม และปฏิบัติหน้าที่ด้วยความเชี่ยวชาญความชำนาญอย่างมืออาชีพ

